
Observationer 

De flyvende trekanter 
vender tilbage 

Af Mark Pilkington 

Flyvende trekanter og mystiske kugler holder de belgiske ufologer beskæftiget. 

Ufoer over Belgien 

I december 2001 dukkede der igen adskillige ufoer - også de berømte flyvende trekanter - op over 
Belgien, fortalte de store aviser og tv-stationer. 


• m 


Den 6. december så en politibetjent i Blommes-området i Mouscron ved den sydvestlige grænse til 
Frankrig to trekanter med blåt lys. Det samme skete den 9. december i samme område. I rapporten 
står, at betjenten så de identiske fænomener i samme område, som 1989 bølgerne fandt sted. 

Tidligt om morgenen den 15. december så en kvinde i en by i Mont-a-leux området „en 
imponerende masse“, der fløj over gaden og forsvandt i det ljerne. 

I øjeblikket undersøger den største belgiske ufoorganisation, SOBEPS, Société Beige d’Etude des 
Phénoménes Spatiaux, et videobånd med 12 mystiske ildkugler filmet over Chaumont-Gistoux i 
august 2001. 

SOBEPS' videokonsulent Patrick Ferryn fortæller: 

„Man kan meget tydelig se mindst otte ildkugler, som lyser meget kraftigt med en dæmpet orange 
farne mod den klare blå himmel. De bevæger sig langsomt, først med retning mod et punkt højt på 
himlen, så stopper de, hvorefter de pludseligt forsvinder. “ 

De flyvende trekanters historie 

Mellem november 1989 og marts 1990 registrerede de belgiske myndigheder over 2.500 rapporter 
om ufoer i luftrummet over Belgien, bl.a. de nu berømte flyvende trekanter. 

Bølgen begyndte den 29. november 1989 med observationen af et trekantet fartøj set af utallige 
mennesker, i nk lusive flere politifolk. Bølgens klimaks fandt sted om natten den 30.-31. marts 1990, 
da man på radar kunne bekræfte, at der var et uidentificeret objekt i luften. To F-16 jagere blev 
sendt op efter radarmålet. Det siges, at en af jagerne låste sin radar på objektet, som meget hurtigt 
fløj bort. 

I begyndelsen bekræftede det belgiske militær observationerne og indrømmede, at man ikke var i 
stand til at identificere objekterne. Senere foreslog skeptikere, blandt andre den belgiske 
forsvarsminister, at F-16 jageren havde forfulgt den anden jager samt „radar-engle“ (falske radar¬ 
ekkoer forårsaget af atmosfæriske forhold), mens mindst én af de observationer, der blev gjort af 
politifolk i november, var planeten Venus. 



Det trekantede fartøj kan også have været et lille luftskib. En af observatørerne havde set 
„propeller“ og hørt en lyd som fra en ventilator. Rent faktisk handlede kun et mindretal af 
observationerne om trekanter. Dem er der fortsat i kk e fundet en forklaring på, så de flyvende 
trekanter er blevet en del af ufolegenden. 

Kilde: Fortean Times nr. 157/-for 


Ufo-bølger 

Der har været mange ufobølger i tidens løb. Her skal blot nævnes nogle få: 

1896-97 

„Luftskibe 44 i USA, Canada og Sibirien 

1933-34 

„Spøgelsesfly 44 i Skandinavien 

1944-45 

„Foo-Fighters“ i Europa og over Stillehavet 

1946 

„Spøgelsesraketter 44 i Skandinavien 

1947 

„Flyvende tallerkener 44 i USA 

1952 

Ufoer i Nordamerika 

1954 

Ufoer i Frankrig, Italien og Sydamerika 

1957 

Ufoer i USA og Sydamerika 

1978 

Ufoer i Italien og Australien 

1981 

Ufoer i Sydamerika og Norge 

1989-91 

Ufoer i Belgien 

1991 

Mange ufoer videofilmet i Mexico 


Antallet af rapporter afhænger bl.a. af, hvor meget pressen fortæller om observationerne, og hvor 
mange ufointeresserede der bor i det pågældende område. Jo mere pressen informerer om 
observationerne (måske fordi aktive rapportoptagere efterlyser vidner), jo flere mennesker vil også 
kigge opmærksomt på himlen. Og så øges chancen for, at flere ser usædvanlige himmelfænomener. 
Kim Møller Hansen 


Tro og viden 

Et lys i mørket? 

Af Kim Møller Hansen 

Er der en sammenhæng mellem uddannelse og troen på det overnaturlige? Astronomiprofessor Carl 
Sagan skrev i 1995 i bogen »The Demon-Haunted World«, at „videnskaben er et lys i mørket 44 . Kun 
sund, videnskabelig uddannelse kan bekæmpe mørkets dæmoner: pseudovidenskab og overtro. 

Carl Sagan fik følgeskab af kolleger, som på grundlag af store undersøgelser konkluderede, at 
mennesker med ingen eller lav uddannelse var mere tilbøjelige til at acceptere emner fra overtroens 
verden. 



Nye undersøgelser tyder imidlertid på, at mere uddannelse alligevel i kk e vaccinerer mod overtro! 
Manden bag undersøgelserne er Erich Goode, professor emiritus ved State University of New York. 

Religiøsitet og det overnaturlige 

I en Gallup-undersøgelse fik et bredt udsnit af den amerikanske befolkning stillet spørgsmålet: 

„Er du enig i, at Gud skabte mennesket, nogenlunde som det ser ud i dag på én gang for ca. 10.000 
år siden? “ 

Flertallet (58%) af de adspurgte uden high school uddannelse svarede „ja“. Ja-procenten faldt 
markant med højere uddannelse. 

Sammenhængen mellem uddannelse og troen på Himmel og Helvede som fysisk eksisterende steder 
samt troen på Engle og Dj ævle som faktisk eksisterende væsner følger nøjagtig samme mønster: 

Jo mere uddannelse man har, jo mindre er man tilbøjelig til at tro på religiøse fænomener, som 
videnskaben kategorisk siger er ikke-eksisterende. 

Ufoer er virkelige 

I modsætning til troen på religiøse fænomener er troen på, at ufoer er virkelige, fuldstændig 
uafhængig af uddannelsesniveau. 

I en undersøgelse betalt af tidsskriftet »Newsweek« og udført af Princeton Survey Research 
Associates blev folk bl.a. spurgt, om de mente, at ufoer var fremmede rumskibe. Ja-svar procenten 
var den samme uanset uddannelsesniveau! 

Samme resultat nåede en anden undersøgelse frem til, da folk blev stillet spørgsmålet: „ Tror du 
personligt, at ufoer eksisterer? “ 

Altså: Uddannelsesniveauet har ingen indflydelse på, om man tror på ufoer eller ej! 

Er ufo-interesserede dummere end andre? 

Professor Erich Goode har gennemført en mini-undersøgelse blandt studerende på et universitet i de 
nordamerikanske øststater. Han ville undersøge, om mennesker, der tror på overnaturlige emner, er 
lige så gode til at ræsonnere logisk og videnskabeligt og besidder samme almenviden, som folk, der 
afviser overnaturlige emner. 

Det viste sig, at folk, der tror på Himmel & Helvede og Djævle & Engle som realiteter, samt troede 
på, at Jorden blev skabt af Gud på seks dage for mindre end 10.000 år siden, er dårligere til at 
ræsonnere videnskabeligt og har ringere viden om videnskabens resultater og dens måde at arbejde 
på. 

Det var straks noget anderledes med de studerende, hvis tro på det overnaturlige ikke udsprang af 
en religiøs tro. Fx viste det sig, at de studerende, som mente, at ufoer eksisterer, har mindst lige så 
stor almenviden, kunne ræsonnere lige så logisk og har lige så stor videnskabelig viden som 
studerende, der afviser ufoernes eksistens! 

Det overnaturlige skal tages alvorligt 

Franske undersøgelser fra 2000 viser, at når mennesker, som tror på talmagi, astrologi, psykokinese, 
pyramidenergi o.lign., selv deltager i eksperimenter, som viser, at det pågældende fænomen ikke 
eksisterer, eller beviser, hvor let man kan svindle med fænomenet - så får de større 
„jordforbindelse 14 og bliver mindre tilbøjelige til at tro på pseudovidenskabelige påstande. 

Mange undervisere på gymnasialt niveau og længerevarende uddannelser har ikke hidtil opfattet 
pseudovidenskabelige påstande og det overnaturlige som en trussel for videnskaben. Erich Goode 
mener, at det er på tide, at folk med en akademisk udannelse tager troen på overnaturlige 
fænomener alvorligt og konfronterer den med videnskabelige facts og metoder. 


Kilde: Skeptical Inquirer januar/februar 2002 




Blackbird SR-71 får fyldt brændstof på af en KC-135 Tanker. 
Foto: NASA 

Troen på ufoer 


I 1997 stillede Skandinavisk UFO Information disse tre spørgsmål til et udvalg af den 
danske befolkning: 

1) Tror du, at der findes ufoer? 

2) Hvad forstår du ved ordet "ufo"? 

3) Har du nogensinde selv set en ufo? 

Næsten halvdelen (46%) af den danske befolkning tror, at ufoer eksisterer. De fleste danskere 
tænker på rumskibe og fremmede intelligensvæsner, når de hører ordet „ufo“. Omkring 12% 
af danskerne mener, at de har set en ufo. 

I USA bliver borgerne jævnligt spurgt om, hvad de tror om ufoer. I 1997 fortalte en 
undersøgelse foretaget af tv-selskabet CNN og tidsskriftet »Time«, hvor stor en procentdel af 
den amerikanske befolkning, der tror på følgende: 

• Myndighederne skjuler oplysninger om liv i det ydre rum: 80% 

• Fremmede væsner har kontaktet mennesker: 64% 

• Mennesker er blevet bortført af fremmede væsner: 50% 

• En ufo styrtede ned i Roswell i 1947: 66% 

• Fremmede væsner har kontaktet den amerikanske regering: 37% 

Man kan undre sig over, hvorfor så mange amerikanere tror, at myndighederne skjuler 
oplysninger om liv i det ydre rum. 

Der er ingen sikker forklaring på denne stærke tro på en sammensværgelse, men nogle 
mener, at borgerne i USA har mistet tilliden til myndighederne. De har alt for ofte oplevet, at 
myndighederne har løjet for dem. Fx indrømmede CIA i august 1997 (se fx UFO-Nyt nr. 
1/98 »Store løgne og små, grønne mænd«), at det amerikanske militær i 1950'erne og 
1960'eme havde løjet om, hvad der fløj rundt i himmehummet over USA. Mange borgere 
fortalte dengang, at de havde set mystiske objekter højt oppe på himlen. Men militæret 
bortforklarede observationerne ved at sige, at folk bare havde set „usædvanlige skyer“ o.lign. 
CIA indrømmer desuden, at de mange observatører ikke havde en livlig fantasi. De så faktisk 
glimt af spionflyene U-2 og Blackbird, der blev prøvefløjet ved hemmelige baser i bl.a. 
Californien og Nevada. Flyene skulle bruges til at overflyve Sovjetunionen og fotografere 
flyve- og raketbaser. Det amerikanske militær forsøgte at bevare hemmeligheden om 
spionflyene ved at lyve for de amerikanske borgere. 




U-2 spionfly. 
Foto: USAF 


Ufoer i Italien 

-100 observationer på tre måneder 

Italien Center for UFO Studies (CISU) har i årets første tre måneder allerede passeret 100 

observationsberetninger, der fordeler sig sådan: 

januar: 41 

februar: 16 

marts: 44 

I marts drejer over halvdelen af indberetningerne sig om en ildkugle set den 19. marts i store dele af 
Italien. 

De fleste (60%) af observationerne er gjort i Norditalien. 

Blandt de 100 observationer var der: 

13 dagslysobservationer 

5 nærobservationer 

1 observation med ufonauter 

2 sager med fotos 

2 sager med videooptagelser 

5 observationer med fysiske påvirkninger af omgivelserne. 

Kilde: Italian UFO Newsflash No. 351 /-kmh 





Aftenhimlen 

På aftenhimlen kan man også i maj opleve flere af vore planeter samlet. 

Hvis man kigger på den vestlige himmel ved godt 22-tiden i tiden omkring 14. maj vil man have det 
meget tynde segl af nymånen lavt over horisonten i vestnordvestlig retning. 

Meget tæt på Månen ses planeterne Mars og Venus, og i en skrå linie opefter i retning mod vest ses 
Jupiter, der står øverst og lyser klart på vesthimlen. Planeten Saturn ses også lavt på vesthimlen, 
men forsvinder under horisonten før de øvrige. 

Venus er det klareste objekt på himlen efter Solen og Månen, medens Mars i øjeblikket har tabt en 
hel del af sin lysstyrke. 

Den 16. maj ses Månen og Jupiter tæt på hinanden. 


UFO-lufthavn i sigte? 

Det er ikke første gang, man hører om ideen fra initiativrige borgere rundt om på kloden, men nu vil 
borgmesteren i den brasilianske by Bocaiuva du Sul, Elcio Berti, bygge en lufthavn for ufoer. 
Borgmesteren er en herre med masser af ideer. I 1998 var det hans opfattelse, at den var så gal med 
befolkningstilvæksten, at han ville forbyde salg af præventive midler i byen. I stedet ville han så 
uddele gratis Viagra, hvilket dog af lægelige årsager ikke blev til noget. 

Han har også af helbredsgrunde på et tidspunkt været ude med et forbud mod salg af tobak. 

Nu er han iflg. netavisen Tudo Parana igen ude med utraditionelle forslag: 
Han vil nemlig bygge verdens første officielle ufo-lufthavn lige uden for byen. 
- Vi er åbne for alt og ønsker at byde alle væsener fra hele Universet velkommen her hos os, siger 
borgmester Elcio Berti. 

Så langt gik man dog ikke i Farum! 


Foto af lysfænomen ved Maribo 

SUFOI - Skandinavisk UFO Information modtager ofte billeder til nærmere undersøgelse. 

Måske har man observeret et fænomen på himlen og fotograferet det, eller man har efter 
fremkaldelse af en film opdaget noget mystisk på et af billederne. 

SUFOIs fotoekspert har i øjeblikket et sådant foto til bedømmelse. 

Det er taget fra en bådebro ved en lille ø i Maribo Søndersø på Lolland den 2. september 2000 først 
på aftenen. 

Fotografen bemærkede intet under fotograferingen med sit digitalkamera, men lavt på himlen ses et 
lille lys, hvis oprindelse endnu ikke er forklaret. 

Læsere af UFO-mail vil blive holdt orienteret om sagens forløb, og fotoet vil blive offentliggjort i 
UFO-Nyt, når undersøgelsen er afsluttet. 

Ligger du selv - eller andre du kender - inde med fotos, der tilsyneladende viser mærkelige ting på 
himlen, så kontakt Skandinavisk UFO Information - SUFOI . 


Kort fortalt 

Brugt isenkram til salg 

James Hughes fra Port St. John, Florida, har sat en annonce i avisen Florida Today. I annoncen 
udbyder han et stykke fra en ægte ufo til salg for sølle 10 millioner dollars (ca. 80 mio. kr.). 

Hughes påstår, at en af hans venner var i New Jersey for omkring 45 år siden, da et cigarformet 
fartøj tabte genstanden nær ham. 






En påstået undersøgelse på et universitet skal efter sigende have identificeret den usædvanlige 
metallegering, selv om de, der har set genstanden, beskriver den som en „stenklump“. Da sagen 
blev kendt i pressen, var det højeste bud på isenkrammet 7,5 millioner dollars! 

Kilde: Fortean Times no. 1 511-for 

Malaysisk ufo-bølge 

Inden for den psykosociale gren af ufologien sætter man ufobølger i forbindelse med tidens sociale 
og kulturelle omvæltninger. I det seneste år er har der fundet meget store sociale og økonomiske 
forandringer sted i Malaysia. Forandringerne er meget større end dem, en europæer oplever i løbet 
af hele sit liv. Om der er en sammenhæng eller ej, så skete der faktisk en fordobling af 
ufoobservationeme fra 2000 til 2001 i Malaysia. 

Ahmad Jamaludin fra det malaysiske center for ufoforskning har modtaget rapporter om en 
flyvende diskos over byen Kota Kinabalu i den nordøstlige del af Sabah-området. En anden blålig 
ufo blev set i samme område. En dramatisk bortførelse, der varede i 11 dage, fandt også sted i 
Sabah-området. Den bortførte mand har tidligere fortalt om et møde med væsen, hvis hoved var 
kvadratisk. Væsnet forsøgte at „bortføre“ ham. 

I maj 2001 undersøgte Ahmad en påstået landing ved Baling i det østlige Kadah. 
En større flåde af ufoer, som blev set af utallige mennesker over Petaling Jaya i februar, blev senere 
identificeret til at være lykkebringende papirlamper opsendt i forbindelse med, at man fejrede Chap 
Goh Meh. 

Ahmad mener, at der er en forbindelse mellem den geofysiske aktivitet og ufoer: 

„Kræfter udsendt af objekter i rummet får Jordens forkastninger til at røre på sig og forårsage 
jordskælv. De virker samtidig som fyrtårne for ufoerne, så de kan finde Jorden. “ 

Ahmad har optegnet en 10 års cyklus over malaysiske ufobølger og forventer at se endnu en 
omkring år 2009. 

Kilde: Malaysian Star 7. januar 2002 l-for 
Tysk masseobservation 

Mystiske lys på nattehimlen over det sydlige Tyskland den 9. april 2002 gav anledning til mange 
beretninger om ufoer. „Synderen“ var en meteorit, som slog ned i en køkkenhave i Friesing i 
Bayern. Her fandt en husmor en lille meteorit i bunden af et krater på en meter i diameter. Kvinden 
var i færd med at lægge datteren i seng, da hun så nogle kraftige blink udenfor og hørte larm. 
Geologer på Geologisk Institut i Munchen mener, at stenmeteoritten har vejet omkring 100 kg, før 
den ramte Jordens atmosfære. Meteoritten er på størrelse med en tennisbold og kan lige ligge i en 
hånd. Den undersøges nu på Geologisk Institut. 

Den heldige finder af meteoritten bragte den sortsvedne sten til det lokale politi i håb om, at hun 
kunne få erstatning for skaderne i køkkenhaven. Forsikringsselskabet har meddelt hende, at hun 
i kk e får dækket skaderne, men kan forvente en god findeløn fra Geologisk Institut. 

Politiet i Bayern og Østrig blev på nedslagstidspunktet kimet ned af folk, som havde set det flotte 
himmelfænomen, der oplyste himlen „som i dagslys“ og afgav en høj buldren. Indenrigsministeren i 
Bayern oplyste til pressen, at hundredvis af bekymrede borgere havde ringet for at rapportere om 
ufoer, der udsendte en serie kraftige blink, ligesom lyn. 

Kilde:The Black Vault l-kmh 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så send denne ufo-mail 
videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, når der sker noget nyt: 
Danske og udenlandske observationer eller fotografier, aktuelle himmelfænomener og spændende 
tilbud på ufo-materialer. 



